Nye ruter Årsagen til den store stigning er nye ruter til London og Malaga samt øget konkurrence og lavere billetpriser på Aalborg-København ruten. I alt gik 461.378 passagerer gennem lufthavnen i første halvår. Til og fra København På Aalborg-København ruten steg passagertallet med hele 73.180 til 367.000. Her flyver SAS, Cimber Air og Sterling i konkurrence med op til 18 afgange om dagen. De ny Sterling-ruter til London og Malaga havde godt 30.000 passagerer i første halvår. Også fremgang for charter Der var en lille fremgang på charter med 7700 flere passagerer til knap 53.000. Sommerregnen har sat ekstra skub i chartersalget, og med et stort sommerprogram samt flere charterfly til De Kanariske Øer til vinter ventes stigningen af fortsætte.

Opsummering:
Passagertallet i Aalborg Lufthavn steg med 107.120 rejsende, eller godt 30 procent, i første halvår af 2007. Det er ny rekord og nok også dansk rekord, konstaterer en tilfreds lufthavnsdirektør William Bluhme.